CELEX: 62022TN0115
Language: et
Date: 2022-03-02 00:00:00
Title: Kohtuasi T-115/22: 2. märtsil 2022 esitatud hagi – Belshyna versus nõukogu

25.4.2022   
            
            
               ET
            
            
               Euroopa Liidu Teataja
            
            
               C 171/42
            
         
      2. märtsil 2022 esitatud hagi – Belshyna versus nõukogu
      (Kohtuasi T-115/22)
      (2022/C 171/57)
      Kohtumenetluse keel: inglise
      
         Pooled
      
      
         Hageja: Belshyna AAT (Babruisk, Valgevene) (esindajad: advokaadid N. Tuominen ja L. Engelen)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 2. detsembri 2021. aasta rakendusotsus (ÜVJP) 2021/2125, millega rakendatakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (1), ja nõukogu 2. detsembri 2021. aasta rakendusmäärus (EL) 2021/2124, millega rakendatakse määruse (EÜ) nr 765/2006, milles käsitletakse piiravaid meetmeid Valgevene suhtes, artikli 8a lõiget 1 (2), (edaspidi „vaidlustatud aktid“);
               
            
                  —
               
               
                  mõista hageja kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et hageja lisamisega vaidlustatud aktide lisadesse tegi nõukogu ilmselge hindamisvea. Nimelt väidab hageja, et vaidlustatud aktides on esitatud tõendamata, faktiliselt ebaõiged ja põhjendamata põhjused tema loetellu kandmiseks. Peale selle ei näita need puudulikud põhjused piisavalt sisulist seost aktide kohaldamisalaga.
               
            
                  2.
               
               
                  Teine väide, et vaidlustatud aktid ei vasta individuaalsete sanktsioonide vastuvõtmiseks nõutavale tõendamisstandardile. Katsega kasutada individuaalseid meetmeid selleks, et saavutada välisriigi omandis oleva ettevõtja äritegevuse ja kasumi piiramist, kohaldas nõukogu õigusvastast meedet.
               
            
         (1)  ELT L 430 I, lk 16.
      
      
         (2)  ELT L 430 I, lk 1.